text: Leygardagin 19. mars skipar Fróðskaparfelagið fyri ráðstevnu sum kallast “Hvat er náttúra? – føroysk náttúrufatan í fortíð nútíð og framtíð”.
text: #000001
text: Fyrireikararnir skriva: Í Føroyum siga vit ofta um okkum sjálvi, at vit liva tætt at náttúruni. Okkara list og bókmentir hálova, lýsa og dramatisera sambandið við náttúruna, og kanska serliga til havið. Men hava vit í Føroyum eina øðrvísi náttúrufatan enn onnur? Ansa vit betur eftir náttúruni og okkara tilfeingi enn onnur lond? Kjakið um náttúrumargfeldislógina gjørdi greitt, at hugtakið “náttúra” er ikki eintýtt, men hevur ymsan týdning fyri ymisk fólk. Sostatt gerast spurningarnir um umhvørviskreppuna eisini viðkomandi í føroyskum høpi. Hvat merkir tað, til dømis, at fiska burðardygt? Hvar gongur markið millum umhvørvisvernd og vinnulig áhugamál? Hvørji sjónarhorn gera seg galdandi í kjakinum um ferðavinnu, gongd í haga, landbúnað og lendisnýtslu sum heild? Hvønn týdning kann eitt slag av fugli, ein blóma, ella ein klukka hava fyri føroysku náttúruna og føroyingar sum heild? Hvussu gera spurningar um virði seg galdandi, tá vit hugsa um náttúru? Tosa vit um virði í sjálvum sær, peningaligt virði, mentanarligt virði, ella kanska vistfrøðiligt virði?
text: #000002
text: Á skránni eru fleiri framløgur, og millum teirra eru framløgur frá starvsfólki á Umhvørvisstovuni. Suni Petersen fer at hava framløguna “Náttúruvernd og náttúrufatan”, og Sjúrður Hammer luttekur við framløgunum “Kristindómur og umhvørvið – avbjóðingar og møguleikar” og “Fuglameingi er landsvirði”.
text: #000003
text: Ráðstevnan verður í Kongshøll í Sjóvinnuhúsinum 19. mars frá kl. 10 til 17. Øll skráin til ráðstevnuna sæst her
text: #000004
text: Meira kunning um ráðstevnuna sæst á heimasíðuni hjá Føroya Fróðskaparfelag
text: #000005
text: Um tú hevur spurningar ella viðmerkingar ert tú vælkomin at ringja til Umhvørvisstovuna, telefon 342400, ella at senda okkum ein teldupost us@us.fo
text: #000006
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000011
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000012